16/Sv. 2 Službeni list Europske unije 187 32010R0823 18.9.2010. SLUŽBENI LIST EUROPSKE UNIJE L 246/33 UREDBA KOMISIJE (EU) br. 823/2010 od 17. rujna 2010. o provedbi Uredbe (EZ) br. 452/2008 Europskog parlamenta i Vijeća o izradi i razvoju statistike o obrazovanju i cjeloživotnom učenju u vezi sa statistikama o sudjelovanju odraslih u cjeloživotnom učenju (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 452/2008 Europskog parla- menta i Vijeća od 23. travnja 2008. o izradi i razvoju statistike o obrazovanju i cjeloživotnom učenju (!), a posebno njezin članak 6. stavak 1., budući da: (1) — Uredbom (EZ) br. 452/2008 uspostavljen je zajednički okvir za sustavnu izradu europskih statistika u području obrazovanja i cjeloživotnog učenja. (2) _ Komisija bi u skladu s člankom 6. stavkom 1. Uredbe (EZ) br. 452/2008 trebala usvojiti određene provedbene mjere kako bi se zajamčio prijenos visokokvalitetnih podataka. (3) — Potrebno je usvojiti mjere za provedbu pojedinačnih statističkih djelovanja za izradu statistika o sudjelovanju odraslih u cjeloživotnom učenju obuhvaćenih područjem 2. Uredbe 452/2008. (4) — Nacionalna i europska statistička tijela trebala bi kod izrade i diseminacije europskih statistika u području obrazovanja i cjeloživotnog učenja voditi računa o nače- lima utvrđenima u Kodeksu prakse europske statistike koji je Komisija odobrila u svojoj Preporuci od 25. svibnja 2005. o neovisnosti, integritetu i odgovornosti nacio- nalnih statističkih tijela i statističkih tijela Zajednice (?). (5) — Mjere predviđene u ovoj Uredbi u skladu su s mišljenjem Odbora Europskog statističkog sustava, DONIJELA JE OVU UREDBU: Članak 1. Prikupljanje podataka za prvo istraživanje o sudjelovanju i nesu- djelovanju odraslih u cjeloživotnom učenju (istraživanje o obra- zovanju odraslih) provodi se između 1. srpnja 2011. i 30. lipnja 2012. Referentno razdoblje za koje se prikupljaju podaci o sudjelovanju u  aktivnostima cjeloživotnog učenja je 12 mjeseci prije razdoblja prikupljanja podataka. Podaci se prikupljaju svakih pet godina. (!) SL L 145, 4.6.2008., str. 227. (*) COM(2005) 217 konačni. Članak 2. Istraživanjem je obuhvaćeno stanovništvo u dobi od 25 do 64 godine. Dobne skupine od 18 do 24 i od 65 do 69 godina obuhvaćene su na fakultativnoj osnovi. Članak 3. Varijable za teme obuhvaćene istraživanjem, kako je utvrđeno u području 2. Uredbi (EZ) br. 452/2008, i njihove raščlambe moraju biti u skladu s Prilogom I. ovoj Uredbi. Članak 4. Izvori podataka i veličina uzorka za područje 2. utvrđeni su u Prilogu Uredbi (EZ) br. 452/2008. Zahtjevi uzorkovanja i prec- iznosti koji su potrebni da bi se ispunili ti zahtjevi detaljno su razrađeni u Prilogu II. ovoj Uredbi. Članak 5. Države članice Komisiji (Eurostatu) prenose izvješće o kvaliteti istraživanja o sudjelovanju i nesudjelovanju odraslih u cjeloži- votnom učenju u skladu s kriterijima kvalitete iz članka 4. stavka 1. točke (d) Uredbe (EZ) br. 452/2008 i dodatnim zahtje- vima utvrđenima u Prilogu III. ovoj Uredbi. Članak 6. Kako bi se postigao visok stupanj usklađenosti između rezultata istraživanja u različitim zemljama, Komisija (Eurostat) u uskoj suradnji s državama članicama predlaže metodološke i praktične preporuke i smjernice za provedbu istraživanja u obliku ,Priruč- nika za provođenje istraživanja o obrazovanju odraslih" koji uključuje standardni upitnik. Članak 7. Države članice Komisiji (Eurostatu) dostavljaju čiste datoteke s mikro podacima u roku od 6 mjeseci od završetka nacionalnog razdoblja prikupljanja podataka. Države članice Komisiji (Eurostatu) dostavljaju izvješće o kvali- teti u roku od 3 mjeseca od dostave datoteka s mikro podacima. Članak 8. U ovoj su Uredbi definirani minimalni zahtjevi. Države članice mogu utvrditi dodatne zahtjeve na nacionalnoj razini pod uvjetom da to ne dovodi u pitanje kvalitetu zahtjeva utvrđenih ovom Uredbom.